11. รายการระหว่างกัน

สรุปรายการระหว่างกันในปี 2544

บริษัท สวนอุตสาหกรรมโรจนะ จำกัด (มหาชน) มีรายการระหว่างบริษัทกับบริษัทย่อย
และบริษัทร่วม ดูได้จากหมายเหตุประกอบงบการเงิน ข้อ 23 ซึ่งสรุปได้ดังนี้ :-

- บริษัท สวนอุตสาหกรรมโรจนะจำกัด (มหาชน) ให้บริการสาธารณูปโภคต่าง ๆ
กับบริษัทโรจนะเพาเวอร์ จำกัด ในอัตราค่าบริการเดียวกันกับลูกค้าทั่วไปของบริษัท รวมเป็นเงิน
17,651,006 บาท และค่าธรรมเนียมการจัดการ 2,220,000 บาท

- บริษัท โรจนะ เพาเวอร์ จำกัด ซึ่งเป็นบริษัทร่วม เป็นเจ้าหนี้บริษัท สวนอุตสาหกรรมโรจนะ
จำกัด (มหาชน) จำนวน 1,518,308 บาท ซึ่งเป็นเจ้าหนี้ค่าดอกเบี้ยคงค้างตั้งแต่ปี 2541
ซึ่งคิดจากอัตราดอกเบี้ยเดียวกันกับอัตราดอกเบี้ยของตลาดในช่วงปี 2540 – 2541 มีอัตราระหว่าง
12.00 – 16.50 % หรือคิดเป็นอัตราดอกเบี้ยถัวเฉลี่ย 12.56 % และค่าหุ้นที่ยังไม่ได้ชำระ
26,260,000 บาท จากการเพิ่มทุนของบริษัทร่วมดังกล่าว นอกจากนี้
เป็นลูกหนี้การค้าจากการซื้อและขายสินค้าและบริการจำนวน 1,128,191 บาท

- บริษัท โรจนะ อินดัสเตรียล แมเนจเม้นท์ จำกัด ซึ่งเป็นบริษัทย่อย เป็นเจ้าหนี้ บริษัท
สวนอุตสาหกรรมโรจนะ จำกัด (มหาชน) จำนวน 26,035,000 บาท
ซึ่งเป็นเจ้าหนี้เงินกู้ยืมระหว่างบริษัทตั้งแต่ปี 2540 - ปัจจุบัน
โดยคิดอัตราดอกเบี้ยเดียวกันกับอัตราดอกเบี้ยของตลาด ซึ่งอยู่ระหว่าง 8.25 - 8.75 %
หรือคิดเป็นอัตราถัวเฉลี่ยในปี 2544 เท่ากับ 8.33 %

  รายการอื่น ๆ

- บริษัท สึมิกิน บูสซัน คอร์ปอเรชั่น จำกัด ซึ่งเป็นหนึ่งในผู้ถือหุ้นรายใหญ่ของบริษัท
และเป็นตัวแทนจำหน่ายให้บริษัท รับผลประโยชน์เป็นค่านายหน้า 3 %
ซึ่งเป็นผลตอบแทนจากการเป็นตัวแทนจำหน่ายจากบริษัท โดยเมื่อทางบริษัทได้รับเงินจากลูกค้าแล้ว
บริษัทจึงอนุมัติจ่ายค่าตอบแทนดังกล่าว ในปี 2544 คิดเป็นค่าตอบแทนที่จะต้องจ่ายให้บริษัท สึมิกิน
บูสซัน คอร์ปอเรชั่น จำกัด รวมเป็นเงิน 12,408,907.39 บาท

- เงินกู้ยืมกรรมการ เป็นการกู้ยืมกรรมการในระหว่างปี โดยไม่มีดอกเบี้ย
เพื่อเสริมสภาพคล่องในช่วงเวลาสั้น ๆ

การถือหุ้นของบุคคลที่อาจมีความขัดแย้งในบริษัทร่วม

-   บริษัท สึมิกิน บูสซัน คอร์ปอเรชั่น จำกัด หนึ่งในผู้ถือหุ้นรายใหญ่ของบริษัท
    มีการลงทุนโดยตรงในบริษัท โรจนะเพาเวอร์ จำกัด ร้อยละ 10 %

นโยบายในการทำรายการระหว่างกันกับบุคคลที่อาจมีความขัดแย้งในอนาคต

บริษัทมีนโยบายในการตรวจสอบรายการระหว่างกันที่ทำกับบุคคลที่อาจมีความขัดแย้งกับบริษัท
โดยบริษัทจะพิจารณาและอนุมัติรายการโดยผู้บริหารของบริษัทอย่างระมัดระวัง

ส่วนรายการที่มีความขัดแย้งในอนาคต

- ไม่มี -

เงื่อนไขการทำรายการ

- เป็นไปตามรายละเอียดข้อ 10 หัวข้อ ระบบการควบคุมภายในของบริษัท
เป็นไปเพื่อประโยชน์สูงสุดของบริษัท เช่น
การจ่ายค่าคอมมิชชั่นระหว่างบริษัทกับผู้ถือหุ้นรายใหญ่ของบริษัท
เป็นการจ่ายในอัตราเดียวกันกับการจ่ายให้ตัวแทนจำหน่ายรายอื่น ๆ เมื่อจำหน่ายที่ดิน
และสามารถเรียกเก็บเงินจากลูกค้าได้
ตามงวดการชำระเงินเมื่อบริษัทได้รับชำระเงินเรียบร้อยแล้ว
อัตราการจ่ายนี้เป็นไปตามอัตราการจ่ายโดยปกติของธุรกิจนี้

ความสมเหตุสมผลของการทำรายการ

- บริษัทพิจารณาการทำรายการเพื่อประโยชน์สูงสุดของบริษัท
หากมีรายการใดที่กรรมการมีส่วนได้เสีย จะต้องผ่านมติที่ประชุมกรรมการ เช่น
การทำรายการระหว่างบริษัท กับ ผู้ถือหุ้นรายใหญ่ - บริษัท สึมิกิน บูสซัน คอร์ปอเรชั่น จำกัด
โดยผู้ถือหุ้นรายใหญ่นี้ เป็นตัวแทนจำหน่ายให้บริษัท และได้มีหนังสือแต่งตั้งการเป็นตัวแทนจำหน่าย
มีการพิจารณาอนุมัติจ่ายค่าคอมมิชชั่นในอัตราเดียวกันกับราคาตลาดโดยทั่วไปของธุรกิจนี้
โดยมีการเปรียบเทียบราคากับธุรกิจเดียวกัน การทำรายการดังกล่าว
เป็นไปตามความสมเหตุสมผลของรายการ คือเมื่อตัวแทนจำหน่ายที่ดินให้บริษัทได้
และบริษัทได้รับชำระเงินจากลูกค้าเรียบร้อยแล้ว บริษัท จึงอนุมัติจ่ายค่าคอมมิชั่น
ดังนั้นการทำรายการดังกล่าวจึงเป็นการทำเพื่อประโยชน์สูงสุดของบริษัท คือบริษัท
ขายที่ดินและได้รับเงิน ส่วนบริษัท สึมิกิน บูสซัน คอร์ปอเรชั่น จำกัด
จะได้รับเงินเมื่อลูกค้าชำระเงินให้บริษัท เป็นต้น
การที่บริษัทเลือกตัวแทนจำหน่ายดังกล่าวเป็นตัวแทนจำหน่ายของบริษัทเพราะบริษัท สึมิกิน บูสซัน
คอร์ปอเรชั่น จำกัด (Sumikin Bussan Corporation) ซึ่งเป็นบริษัทในเครือของกลุ่มบริษัท
ซูมิโตโม จำกัด มีเครือข่ายธุรกิจจำนวนมากและมีสาขาหลายแห่งในต่างประเทศ
และเป็นบริษัทที่มีชื่อเสียงในประเทศญี่ปุ่น
เพื่อชักชวนผู้ลงทุนที่ต้องการขยายการลงทุนออกนอกประเทศให้มาลงทุนในสวนอุตสาหกรรมของบริษัท

มาตรการป้องกันการทำรายการระหว่างกัน

- ถ้าเกี่ยวเนื่องจากการบริหารงานที่เป็นรายการของการดำเนินงานโดยปกติ
ให้อยู่ในการบริหารงานของผู้บริหารของบริษัท แต่ถ้ารายการใดมีผลกระทบและมีนัยสำคัญ
ให้เข้าที่ประชุมคณะกรรมการบริษัท